ཨུ་ཡོན་བཅུ་དྲུག་གིས་ཚོགས་འདུའི་སྟེང་གཏམ་བཤད།ཨུ་ཡོན་རྣམས་ཀྱིས་བལྟས་ན།ཉེ་བའི་ལོ་འགའི་རིང་ལ་ས་ཁུལ་སོ་སོ་དང་སྡེ་ཁག་སོ་སོས་ཀྲུང་གུང་ཀྲུང་དབྱང་གི་ཇུས་ཆོད་བཀོད་སྒྲིག་ལག་བསྟར་དངོས་འབེབས་ནན་མོ་བྱས་ཏེ།འཕེལ་རྒྱས་ཀྱི་འདུ་ཤེས་གསར་པ་བརྟན་པོར་བཙུགས་པ་དང་།དངོས་ཕུང་དཔལ་འབྱོར་དར་རྒྱས་སུ་གཏོང་རྒྱུ་དེ་དཔལ་འབྱོར་བྱ་བའི་འབུར་ཐོན་གོ་གནས་སུ་འཇོག་པ་རྒྱུན་འཁྱོངས་དང་།འདོན་སྤྲོད་ཕྱོགས་ཀྱི་སྒྲིག་གཞི་རང་བཞིན་གྱི་བཅོས་སྒྱུར་གཙོ་ཐིག་ཏུ་འཛིན་པ་རྒྱུན་འཁྱོངས་བྱས་པས།རང་རྒྱལ་གྱི་དཔལ་འབྱོར་འཕར་སྣོན་བརྟན་བརླིང་དང་གྲུབ་ཚུལ་ལེགས་སྒྲིགཕན་འབྲས་མཐོར་འདེགས།སྒུལ་ནུས་བརྗེ་སྤོར་བཅས་ཀྱི་རྣམ་པ་བཟང་པོ་བྱུང་བ་ནི་ལས་སླ་བ་ཞིག་མིན།དེ་དང་མཉམ་དུ་སྤུས་ཚད་མཐོ་བའི་འཕེལ་རྒྱས་ལ་འཚམ་པའི་བཅའ་ཁྲིམས་ཁྲིམས་སྲོལ་དང་།སྲིད་ཇུས་མ་ལགཚད་གཞིའི་མ་ལགགྲུབ་འབྲས་དཔྱད་འཇོགའཇོན་མིའི་རྒྱབ་རྟེན་བཅས་ད་དུང་གྲུབ་མེད་པས།དངོས་ཕུང་དཔལ་འབྱོར་གྱི་འཕེལ་རྒྱས་ལ་ད་དུང་དཀའ་ངལ་མི་ཉུང་བ་གནས་པ་དང་།འདོན་སྤྲོད་མ་ལག་གི་སྤུས་ཚད་མཐོར་འདེགས་བྱེད་པའི་ལས་འགན་ད་དུང་ཧ་ཅང་ལྕི་བ་ཡང་ཤེས་དགོས་ཟེར།